31/03/2014 | Administración LocalMunicipal
Ferrol
Urbanismo
Notificación a Bemar Obras y Proyectos, SL; declaración caducidade licenza obras en Espartero, 25

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado de Urbanismo, Infraestruturas e Contratación deste Concello, por delegación da Alcaldía do 30/04/2013 (BOP 16/05/2013), con data de hoxe, aprobou, elevándoa a resolución, unha proposta da Xefatura do Negociado de Licenzas, que literalmente transcrita di así: 1.- O concelleiro coordinador delegado da Área de Urbanismo, Medio Ambiente, Mobilidade e Accesibilidade o día 31/03/2008 outorgou a Bemar Obras y Proyectos S. L. licenza de obras, con eficacia diferida, para rehabilitación de plantas 1ª, 2ª e 3ª e ampliación de planta baixa e baixo cuberta no edificio situado na rúa Espartero 25, segundo proxecto básico subscrito polo arquitecto José Manuel Alarcón Canizo, visado polo Colexio Oficial de Arquitectos de Galicia, C-07 o día 29 de xuño de 2007 e planos visados o 24/09/2007. Esta licenza con eficacia diferida non ten validez se no prazo de seis meses non se obtén a correspondente autorización para o inicio das obras.2.- O interesado non solicitou a autorización de inicio de obras, nin presentou o proxecto de execución no prazo establecido.3.- A Policía Municipal con data 22/06/2010 informou que as obras non se iniciaron.4.- O concelleiro delegado de Urbanismo, Infraestruturas e Contratación o día 27/12/2013 iniciou expediente para a declaración de caducidade da licenza de obras con eficacia diferida outorgada o 31/03/2008 a Bemar Obras y Proyectos S. L. para rehabilitación de plantas 1ª, 2ª e 3ª e ampliación de planta baixa e baixo cuberta no edificio situado na rúa Espartero 25, outorgando un prazo de audiencia de quince días para a presentación de alegacións ou documentación ao efecto.5.- Efectuouse notificación mediante publicación no Boletín Oficial da Provincia da Coruña o día 03/02/2014 e transcorrido o prazo sinalado non se presentaron alegacións. De conformidade co disposto no artigo 197.3 da Lei 9/2002 do 30 de decembro, de ordenación urbanística e protección do medio rural de Galicia (DOG nº 252, 31/12/2002), a caducidade será declarada pola Administración municipal logo do procedemento con audiencia do interesado. O art.27.1 do Plan Xeral vixente (aprobado definitivamente por acordo plenario de data 28 de decembro de 2000, DOG nº 49 de 9 de marzo de 2001) establece que a licenza de obras poderá concederse sobre a base dun proxecto básico, quedando a súa eficacia suspendida e condicionada á posterior obtención do correspondente permiso de inicio de obras, unha vez presentado e aprobado o proxecto de execución completo. O art.27.2 do Plan Xeral establece que o prazo de validez das licenzas con eficacia diferida será de seis meses. A declaración de caducidade requirirá a previa apertura de expediente con audiencia do interesado. Por todo o exposto, propoño ao concelleiro delegado de Urbanismo, Infraestruturas e Contratación a adopción da seguinte resolución: Declarar a caducidade da licenza de obras, con eficacia diferida, outorgada o día 31/03/2008 a Bemar Obras y Proyectos S. L. para rehabilitación de plantas 1ª, 2ª e 3ª e ampliación de planta baixa e baixo cuberta no edificio situado na rúa Espartero 25, por terse transcorrido en exceso o prazo para obtención da autorización do inicio das obras.” Recursos.- Contra a resolución que é definitiva en vía administrativa, poderá vostede interpoñer RECURSO DE REPOSICION ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Se opta por interpoñer RECURSO DE REPOSICION previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/92, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/99, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/99, do 13 de xaneiro. Ferrol, 10 de marzo de 2014.” Ferrol, 17 de marzo de 2014. O concelleiro delegado de Urbanismo, Infraestruturas e Contratación, por delegación da alcaldía de 30/04/2013 (BOP 16/05/2013) Guillermo Evia Pérez